I 2014 var vi i Vietnam arrangeret af Marco Polo og alt spillede så vi var ikke i tvivl om at vores tur til Indonesien i 2018 skulle arrangeres af Marco Polo....men det skulle vise sig at være en kæmpe fejl.Vi er en familie på 6 med voksne børn og købte en rejse til ca. kr. 150.000. Vores første stop var: Ubud på Bali. I princippet et ganske fint hotel/resort, men vores 3 pool villaer lugtede alle muggent/af fugtig kælder. Hotellet lod os forstå at det var et problem med den stråtækte tagkonstruktion. De der ville blev flyttet til en villa med en anden type tag uden lugtgener.Herefter gik turen til Gili Meno via Lombok. I lufthavnen på Lombok blev vi mødt af en tusse gammel mand (som kørte som en brækket arm) i en total udrangeret minibus. Bussen var møgbeskidt, på nogle af sæderne sad man i et hul, gummilisterne ved vinduerne var mugne - og så havde bussen ingen sikkerhedsseler!! Helt uacceptabelt. Den båd vi skal sejles til Gili Meno i var lige så udrangeret som bussen  - ingen redningsveste, stinkende af benzin og alt for lille til alle 6 med bagage så een af os ankom drivvåd til Gili Meno. Den båd vi blev sejlet hjem i var af noget nyere dato, noget større og helt ok.På Gili boede vi på Karma Reef - som beskriver sig som et "luxury resort"...men det er langt fra sandheden. Alt på Karma Reef er meget og alt for slidt. Vores 3 bungalows var MEGET slidte. Et af guldbrædderne på badeværelset var så råddent, at vi simpelthen gik igennem brættet. Vandet trak ikke væk når vi tog bad og rengøringen var stort set ikke eksisterende og stedet var befængt med væggelus og alle 6 forlod stedet med et utal af røde sår/knopper efter bid. Vi fik af en læge, som tilså vores søn for madforgiftning, som han fik på restauranten på Karma Reef, bekræftet at det var "bedbugs"/væggelus. Videre til Jeeva Klui på Lombok i samme udrangerede minibus.Efter hjemkomsten henvendte vi os til vores ellers udmærkede kontakt hos Marco Polo og fremlagde fakta. Marco Polo vendte tilbage på mail med en melding om, at de ikke mente, at der var grundlag for en erstatning, men at man pr. kulance ville give kr. 2000,- i rabat på en fremtidig rejse bestilt gennem Marco Polo. Vi svarede med det "What? Det må være en joke. Hvordan kan I komme frem til den konklusion?", og har ikke siden hørt fra Marco Polo.Alt i alt en meget dårlig oplevelse - både under og efter rejsen, og vi må selvsagt fraråde at bruge Marco Polo.